b'\n_START_ARTICLE_\nP\xc3\xa4r\xc3\xa4m\xc3\xa4ts\n_START_PARAGRAPH_\nP\xc3\xa4r\xc3\xa4m\xc3\xa4ts (p\xc3\xa4r\xc3\xa4m\xc3\xa4tsi, peremets, peremec, pereme\xc3\xa7) on muodoltaan py\xc3\xb6re\xc3\xa4 piiras, jonka t\xc3\xa4ytteen\xc3\xa4 on voimakkaasti maustettu, jauhettu naudanliha. Tyypillisesti reunat k\xc3\xa4\xc3\xa4nnet\xc3\xa4\xc3\xa4n rypytt\xc3\xa4en t\xc3\xa4ytteen p\xc3\xa4\xc3\xa4lle niin, ett\xc3\xa4 piirakka j\xc3\xa4\xc3\xa4 keskelt\xc3\xa4 avoimeksi. Piiras paistetaan \xc3\xb6ljyss\xc3\xa4._NEWLINE_P\xc3\xa4r\xc3\xa4m\xc3\xa4ts perustuu Suomen tataarien perinneruokaan, pereme\xc3\xa7-piiraaseen. P\xc3\xa4r\xc3\xa4m\xc3\xa4tsi\xc3\xa4 alkoi kaupallisesti valmistaa tamperelainen Linkosuo, vaikuttajina t\xc3\xa4h\xc3\xa4n olivat leipomossa ty\xc3\xb6skennellyt M\xc3\xb6never \xe2\x80\x9dM\xc3\xb6yssy\xe2\x80\x9d Saadetdin, jonka \xc3\xa4iti k\xc3\xa4vi leipomossa opastamassa piiraiden teossa, ja toimitusjohtaja Juhani Linkosuo. My\xc3\xb6hemmin piirakoita alkoi valmistaa Ali Saadetdinin perustama Kotileipomo Amissa (nyk. Amissa Food)._NEWLINE_P\xc3\xa4r\xc3\xa4m\xc3\xa4tsit valmistetaan rasvakeittimess\xc3\xa4 tai kotona paistaen rasvassa pannulla._NEWLINE_P\xc3\xa4r\xc3\xa4m\xc3\xa4tsit tulivat aluksi myyntiin Linkosuon Siilinkarin grilliss\xc3\xa4 Tampereen keskustassa. Perinteisin\xc3\xa4 maustevaihtoehtoina ovat "kuivat" ja "m\xc3\xa4r\xc3\xa4t" mausteet, joista kuiva tarkoittaa paprikaan perustuvaa mausteseosta ja m\xc3\xa4rk\xc3\xa4 sinappia ja ketsuppia,.'